gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6302, del 02-07-2010 (2010/7371)

Adjudicació definitiva número CNMY09/AS05U/100. Contractació mitjançant procediment obert i tramitació ordinària del Servei de neteja de diversos edificis on s'ubiquen els serveis centrals de la conselleria d'Educació.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6302

Data del DOGV
:   02-07-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/7371


Data del document
:   18-06-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació definitiva número CNMY09/AS05U/100. Contractació mitjançant procediment obert i tramitació ordinària del Servei de neteja de diversos edificis on s'ubiquen els serveis centrals de la conselleria d'Educació. [2010/7371]  
1. Entitat adjudicadora  
a) Organisme: Conselleria d'Educació.  
b) Dependència que tramite l'expedient: Direcció General de Règim Econòmic, Servei de Contractació.  
c) Número d'expedient: CNMY09/AS05U/100.  
2. Objecte del contracte  
a) Tipus de contracte: Contracte serveis.  
b) Descripció de l'objecte: Servei de neteja de diversos edificis on s'ubiquen els serveis centrals de la conselleria d'Educació.  
c) Lots: 1.  
d) Publicació: DOCV núm. 6166 de 16.12.2009  
3. Tramitació, procediment i forma d'adjudicació  
a) Tramitació: ordinària i anticipada.  
b) Procediment: diversos criteris.  
c) Forma: obert.  
4. Pressupost de licitació: 4.655,18 euros (IVA exclòs).   
5. Adjudicació definitiva   
a) Data: 4 de juny del 2010.  
b) Contractista: Vareser 96, SL.   
c) Nacionalitat: Espanyola.  
d) Import d'adjudicació: 422.420,13 (IVA exclòs)   
València, 18 de juny del 2010.- La directora general de Règim Econòmic, p.d. (O C 31.01.2008, DOCV 5702): Mª José Vargas Molina.
Diari Oficial de la Generalitat Valenciana


Sumari del DOGV 6390, del 04-11-2010 (2010/11092)

Notificació de resolució de recurs d'alçada. Expedient número DENU 981/06.
--------------------------------------------------------------------------

### Dades del document

Número de DOGV
:   6390

Data del DOGV
:   04-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11372


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució de recurs d'alçada. Expedient número DENU 981/06. [2010/11784]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria de Medi Ambient, Aigua, Urbanisme i Habitatge, a la persona o entitat que a continuació s'indica, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: DENU 981/06  
Interessat: Klaus Dieter Scheibelhut  
Últim domicili conegut: c/ Alcarreto, Edificio Belagua - 03066 Torrevieja  
Assumpte: resolució del recurs d'alçada que dicta el conseller de Medi Ambient, Aigua, Urbanisme i Habitatge, de 6 d'octubre de 2010.  
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46888 València, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
València, 25 d'octubre de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6381, del 21-10-2010 (2010/11167)

Aprovació definitiva del programa d'actuació integrada, projecte d'urbanització i projecte de repartiment de quotes d'urbanització dels carrers de Toro, Avenc i Pla.
---------------------------------------------------------------------------------------------------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11765


Data del document
:   14-10-2010

Organisme emissor
:   Ajuntament de Barx

Tipus de document
:   Anunci

Descriptors 

:   * Barx
    * administració local
    * pla d'urbanisme

Aprovació definitiva del programa d'actuació integrada, projecte d'urbanització i projecte de repartiment de quotes d'urbanització dels carrers de Toro, Avenc i Pla. [2010/11873]  
El Ple de l'Ajuntament de Barx, en sessió celebrada en data 29.07.2010, va acordar l'aprovació definitiva del programa d'actuació integrada per al desenvolupament, en règim de gestió directa, junt amb el projecte d'urbanització; i així mateix el projecte de repartiment de quotes d'urbanització dels carrers de Toro, Avenc i Pla, subscrits per l'arquitecte Juan José Sancirilo Camarena.  
De conformitat amb el que establix l'article 104.2 de la Llei Urbanística Valenciana i 273.5 del Reglament d'Ordenació i Gestió Territorial i Urbanística es procedeix a publicar anunci comprensiu d'aquest en el Diari Oficial de la Comunitat Valenciana, fent-se constar que contra l'aprovació del programa es podrà interposar potestativament recurs de reposició davant del Ple de la corporació, en el termini d'un mes comptat a partir de l'endemà de la notificació o publicació d'aquest acord, o directament recurs contenciós administratiu davant del jutjat contenciós administratiu corresponent en el termini de dos mesos comptats des de la mateixa data.  
Als efectes del que establixen els articles 59.5 i 61 de la Llei 30/1992, aquest anunci substitueix la notificació d'aquells interessats que siguen desconeguts o dels qui s'ignore el lloc de notificació o el mitjà d'aquesta, o que no s'ha pogut practicar la notificació per estar absent del seu domicili, entre altres:  
· Herbert, Philip John: al carrer Avenc, núm. 1 de la Drova de Barx.  
· Hereus de Benedicto Gómez Pérez: al carrer Toro, núm. 10 de la Drova de Barx.  
· Early, Simon Richard: al carrer Cap de Moro, núm. 7 de la Drova de Barx.  
Barx, 14 d'octubre de 2010.- L'alcalde president: Miguel Miñana Climent.
Diari Oficial de la Generalitat Valenciana


Sumari del DOGV 6186, del 18-01-2010 (2009/14595)

Informació pública de la proposta de la modificació puntual número 24 del Pla General d'Ordenació Urbana, consistent en la modificació d'ordenances urbanístiques.
------------------------------------------------------------------------------------------------------------------------------------------------------------------

### Dades del document

Número de DOGV
:   6186

Data del DOGV
:   18-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14939


Data del document
:   03-12-2009

Organisme emissor
:   Ajuntament de Montserrat

Tipus de document
:   Informació Pública

Descriptors 

:   * Montserrat
    * administració local
    * pla d'urbanisme

Informació pública de la proposta de la modificació puntual número 24 del Pla General d'Ordenació Urbana, consistent en la modificació d'ordenances urbanístiques. [2009/14464]  
Previ acord d'aprovació inicial adoptat pel Ple de l'Ajuntament en sessió ordinària de data 26 de novembre de 2009, s'exposa a informació pública per un termini de 30 dies a comptar des de l'endemà de la publicació d'este edicte en el Diari Oficial de la Comunitat Valenciana, la modificació puntual número 24 del Pla General d'Ordenació Urbana de Montserrat, consistent en la modificació del punt 1 de l'apartat C de l'article 8.5 (zona 5. Urbanitzacions) de les normes urbanístiques del Pla General d'Ordenació Urbana de Montserrat.  
La proposta de modificació puntual i la documentació que l'acompanya es troben en les dependències de l'Ajuntament (plaça de l'Església, 1, Montserrat) per a la seua consulta pública i presentació de les al·legacions que es consideren oportunes, en horari de 09.00 a 13.00 de dilluns a divendres.  
El que es fa públic en compliment de l'article 94.1 de la Llei 16/2005, de 30 de desembre, de la Generalitat, Urbanística Valenciana.  
Montserrat, 3 de desembre de 2009.- L'alcaldessa: Laura Sanjuán Campos
Diari Oficial de la Generalitat Valenciana


Sumari del DOGV 6308, del 12-07-2010 (2010/7913)

ORDRE 30/2010, de 7 de juliol, de la Conselleria de Cultura i Esport, per la qual es convoca el Premi de les Lletres de la Generalitat per a 2010.
--------------------------------------------------------------------------------------------------------------------------------------------------

### Dades del document

Número de DOGV
:   6308

Data del DOGV
:   12-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7913


Data del document
:   07-07-2010

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * distinció honorífica

ORDRE 30/2010, de 7 de juliol, de la Conselleria de Cultura i Esport, per la qual es convoca el Premi de les Lletres de la Generalitat per a 2010. [2010/7913]  
El Decret 247/1991, de 23 de desembre, del Consell (DOGV núm. 1695, de 2 de gener de 1992), va modificar el Decret 32/1986, de 10 de març, pel qual es va crear el Premi de les Lletres de la Generalitat a fi de distingir i recompensar els autors valencians amb obres dedicades preferentment a la creació literària i a la difusió de la cultura.  
En virtut de l'autorització reconeguda en la disposició final primera del Decret 247/1991, i fent ús de les facultats que em confereix l'article 28 de la Llei 5/1983, de 30 de desembre, del Consell,  
ORDENE  
Únic  
Convocar la concessió del Premi de les Lletres de la Generalitat, dotat amb 15.030 euros, que es pagarà a càrrec de l'aplicació pressupostària 18.90.06.459.01, capítol IV, dins de la línia T4483000, del Pressupost de la Generalitat per l'any 2010, d'acord amb les bases aprovades pel Decret 247/1991, de 23 de desembre, del Consell, pel qual es regula aquest premi.  
DISPOSICIONS FINALS  
Única  
Aquesta ordre produirà efecte des de l'endemà de la publicació en el Diari Oficial de la Comunitat Valenciana.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'interposarà davant la consellera de Cultura i Esport, en el termini d'un mes comptador des de l'endemà de la publicació.  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 7 de juliol de 2010  
La consellera de Cultura i Esport,  
TRINIDAD MARIA MIRÓ MIRA
Diari Oficial de la Generalitat Valenciana


Sumari del DOGV 6204, del 11-02-2010 (2010/714)

Notificació de la sentència de 26 de març de 2009 del judici verbal 295/2008.
-----------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/714


Data del document
:   19-06-2009

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència de 26 de març de 2009 del judici verbal 295/2008. [2010/714]  
Assumpte civil 000295/2008  
En el judici a què es fa referència s'ha dictat la sentència en data 26 de març de 2009, amb l'encapçalament i la dispositiva com segueix:   
«Sentència  
Jutgessa que la dicta: Gloria Moxica Pruneda.  
Lloc: Torrevieja (Alacant).  
Data: 26 de març de 2009.  
Part demandant: Mancomunitat de Propietaris Residencial El Paso.  
Advocat: Luis E. Zubcoff Vallejo.   
Procurador: Vicente Giménez Viudes.  
Part demandada: María Luisa Balaña Pardo.  
Objecte del judici: altres verbals.  
Torrevieja, 26 de març de 2009  
Gloria A. Moxica Pruneda, jutgessa substituta del Jutjat de Primera Instància número 2 d'aquesta ciutat, he dictat en nom del rei la següent sentència:  
«Dispositiva  
Estime íntegrament la demanda presentada pel procurador senyor Giménez Viudes, en nom i representació de Comunitat de Propietaris Residencial El Paso, contra María Luisa Balaña Pardo, i condemne aquesta última a pagar a la demandant la quantitat de quatre-cents cinc euros i setanta cèntims, interessos legals des de la interposició de la demanda, que seran incrementats en dos punts des de la notificació d'aquesta sentència, i les costes d'aquest procediment.  
Manera d'impugnació: Mitjançant un recurs d'apel·lació davant de l'Audiència Provincial d'Alacant (article 455 LECn). El recurs es prepararà mitjançant un escrit que cal presentar en aquest Jutjat dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn). Així mateix, si és el demandat condemnat el que interposa un recurs, ha d'acreditar que ha complit els requisits de l'article 449.4 de la Llei d'Enjudiciament Civil.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, per provisió de 15 de desembre de 2009, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència a la demandada Luisa Balaña Pardo.  
Torrevieja, 15 de desembre de 2009.- La secretària judicial: Purificación Guillamón Ayala.
Diari Oficial de la Generalitat Valenciana


Sumari del DOGV 6185, del 15-01-2010 (2009/14098)

Informació pública de 10 de desembre de 2009 sobre la citació de compareixença a fi de notificar liquidacions per taxes sanitàries.
-----------------------------------------------------------------------------------------------------------------------------------

### Dades del document

Número de DOGV
:   6185

Data del DOGV
:   15-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/14456


Data del document
:   10-12-2009

Organisme emissor
:   Conselleria de Sanitat

Tipus de document
:   Instrucció

Informació pública de 10 de desembre de 2009 sobre la citació de compareixença a fi de notificar liquidacions per taxes sanitàries. [2009/14412]  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant el present anunci, que estan pendents de notificar les liquidacions per taxes sanitàries que s'especifiquen a continuació.  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació de la present resolució en el Diari Oficial de la Comunitat Valenciana, de dilluns a divendres, en l'horari de 9.00 a 14.00 hores, en el centre gestor Departament de Salut 06 - Hospital Arnau de Vilanova (Sant Climent, 12, 46032, València), a fi de practicar la notificació de l'acte esmentat.  
També s'adverteix les persones interessades que, si no compareixen en el termini esmentat, la notificació s'entendrà com a feta amb tots els efectes legals des de l'endemà del venciment del termini assenyalat per a comparéixer.  
València, 10 de desembre de 2009.- El director general de Recursos Econòmics: Eloy Jiménez Cantos.
Diari Oficial de la Generalitat Valenciana


Sumari del DOGV 6236, del 30-03-2010 (2010/2946)

Informació pública l'estudi d'impacte ambiental de la modificació puntual del Pla General.
------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2946


Data del document
:   23-02-2010

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública l'estudi d'impacte ambiental de la modificació puntual del Pla General. [2010/2946]  
Per Decret d'Alcaldia de data 18 de febrer de 2010, s'ha disposat sotmetre a informació pública l'estudi d'impacte ambiental de la modificació puntual del Pla General sobre regulació d'usos en sòl no urbanitzable, pel termini de trenta dies, de conformitat amb l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, i l'estudi esmentat es troba dipositat per a la seua consulta pública en aquest ajuntament, en horari d'oficines.  
Durant el termini de trenta dies comptadors des de la publicació del present anunci en el Diari Oficial de la Comunitat Valenciana podran formular-se al·legacions i consultar l'estudi d'impacte ambiental esmentat en el Departament d'Urbanisme de l'Ajuntament de Bétera (de dilluns a divendres, de 09.00 a 14.00 hores i vesprades, dilluns i dimecres de 17.00 a 19.30 hores).  
Bétera, 23 de febrer de 2010.- L'alcalde-president: José Manuel Aloy Martínez.
Diari Oficial de la Generalitat Valenciana


Sumari del DOGV 6361, del 23-09-2010 (2010/10846)

Notificació de l'acord d'iniciació. Expedient sancionador número D-482/2010.
----------------------------------------------------------------------------

### Dades del document

Número de DOGV
:   6361

Data del DOGV
:   23-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10504


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'acord d'iniciació. Expedient sancionador número D-482/2010. [2010/10691]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-482/2010.  
Interessat: Manchev Toma Bonchev.  
Última adreça coneguda: avinguda del Port, número 22, 03634, Altea, Alacant.  
Assumpte: acord d'iniciació de l'expedient sancionador dictat pel director territorial el 6 d'agost de 2010.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer Churruca, número 29, 03881, Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si, transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 7 de setembre de 2010.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6187, del 19-01-2010 (2009/14603)

Informació pública sobre expedició de duplicat de títol acadèmic de Graduat Escolar del centre Esclavas Sagrado Corazón de Benirredrà.
--------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/14723


Data del document
:   09-11-2009

Organisme emissor
:   Conselleria d'Educació

Tipus de document
:   Anunci

Informació pública sobre expedició de duplicat de títol acadèmic de Graduat Escolar del centre Esclavas Sagrado Corazón de Benirredrà. [2009/14166]  
Mª José Faus Soler ha sol·licitat l'expedició del duplicat del títol de Graduat Escolar per haver extraviat l'original, les dades del qual s'indiquen a continuació.  
Titular del document: Mª José Faus Soler, que va nàixer el dia 19.03.1668 a Rótova, província de València, amb DNI 26371952 I.  
Tipus de document: Graduat Escolar, expedit pel Ministeri d'Educació i Ciència, el dia 30.06.1982 i registrat en el llibre C 2, foli 4010, número 542463.  
Centre que lliurà l'original: Esclavas Sagrado Corazón de Benirredrà, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de trenta dies comptadors a partir de l'endemà de la publicació del present anunci, davant la directora territorial d'Educació de València.  
València, 9 de novembre de 2009.- La directora territorial d'Educació: Virginia Jiménez Martínez.
Diari Oficial de la Generalitat Valenciana


Sumari del DOGV 6300, del 30-06-2010 (2010/6949)

Informació pública de la baixa de l'entitat Ibersecurities, SV, SAU, com a membre de la Borsa de València i simultània alta en aquesta condició del Banc de Sabadell, SA.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6300

Data del DOGV
:   30-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6949


Organisme emissor
:   Societat Rectora de la Borsa de Valors de València, SA

Tipus de document
:   Anunci

Informació pública de la baixa de l'entitat Ibersecurities, SV, SAU, com a membre de la Borsa de València i simultània alta en aquesta condició del Banc de Sabadell, SA. [2010/6949]  
Una vegada culminats els tràmits legals exigits, es fa saber que, com a conseqüència de la fusió per absorció de l'entitat Ibersecurities, SV, SAU, per la societat Ibersecurities Holding, SA, i la simultània fusió per absorció d'Ibersecurities Holding, SA, per la societat Banc de Sabadell, SA, Ibersecurities, SV, SAU, ha sigut baixa com a membre d'aquesta Borsa i també com a entitat adherida al Servei d'Anotacions en Compte i Liquidació de la Borsa de València i, simultàniament, s'ha donat d'alta a l'esmentada entitat Banc de Sabadell, SA, com a membre d'aquesta societat rectora.  
València, 15 de juny de 2010.- El vicepresident i conseller delegat: Manuel Escámez Sánchez.